Publication: Magyar Közlöny
Issue: MK-2007-65 (Year: 2007, Number: 65)
Era: 2004-2010
Section: 1. § A kereskedelemrõl szóló 2005. évi CLXIV. törvény
Paragraph Index: 324

(2) Az Egyesült Államokban jelenleg alkalmazandó szabályokat az Egyesült Államok Szövetségi Törvénykönyve 49. címének 40102(a)(2)., 41102. és 41103. szakasza tartalmazza, amelyek értelmében a Közlekedési Minisztérium által egyesült államokbeli „légifuvarozónak” – bizonyítvány, mentesség vagy belföldi (commuter) járat üzemeltetésére vonatkozó engedély formájában – kiadott, a „légi közlekedésben” „általános légifuvarozóként” való részvételre szóló engedélyek birtokosai a Szövetségi Törvénykönyv 49. címének 40102(a)(15) szakaszában foglaltak szerint kizárólag az Egyesült Államok állampolgárai lehetnek. Az említett szakasz értelmében a vállalat elnökének, valamint az igazgatótanács és más ügyvivõ tisztviselõk kétharmadának egyesült államokbeli állampolgárnak kell lennie, a szavazatra jogosító részvények 75%-ának egyesült államokbeli állampolgárok tulajdonában kell lennie, továbbá a vállalatnak ténylegesen egyesült államokbeli állampolgárok ellenõrzése alatt kell állnia. Ezt a követelményt a kérelmezõnek már kezdetben, majd az engedéllyel rendelkezõ egyesült államokbeli légitársaságnak folyamatosan teljesítenie kell.

Source: https://magyarkozlony.hu/hivatalos-lapok/6c6037f4e16a92d157c31be679b34b1472b8aba1/dokumentumok/5011eeca7f0d41d0ca0023fa35c4209e3a4d735e/letoltes